[{"text_idx": "#000004", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000005", "text": "Birmo: Memfoto-kampanjo disvastigas interreligian toleremon kaj etnan diversecon"}, {"text_idx": "#000006", "text": "Foto el la fejsbuka pag\u0302o de la kampanjo #myfriend."}, {"text_idx": "#000007", "text": "La memfoto-kampanjo en Birmo disvastigas toleremon kaj amikecon tra la lando, kie multig\u0302as okazoj de malamparolo, diskriminacio kaj intergenta perforto."}, {"text_idx": "#000008", "text": "La fejsbuka kampanjo estas gvidata de junularo el Jangono, la plej granda urbo en la lando. G\u0302i komenc\u0302ig\u0302is en la lasta aprilo kaj alvokas la publikon pozi por memfotoj kun siaj amikoj, kiuj apartenas al malsamaj etnoj au\u0306 religioj."}, {"text_idx": "#000009", "text": "La kampanjo uzas la krad-etikedojn #myfriend [mia amiko] kaj #friendshiphasnoboundaries [amikeco havas neniajn limojn]."}, {"text_idx": "#000010", "text": "Ekde 2012, dau\u0306re okazas kolizioj inter budhanoj kaj minoritataj islamanoj en la centra, okcidenta kaj la norda partoj de Birmo, inkluzive de la urbo Meikhtila en Centra Birmo, kie la domoj de komunumoj kaj de budhanoj kaj de islamanoj estis forbruligitaj kaj miloj da homoj estis forpelitaj. La plej serioza intergenta perforto okazis en oktobro 2012 en la subs\u0302tato Rah\u0302ine en Okcidenta Birmo, kie rohing\u0302oj-islamanoj dau\u0306re log\u0302as en rifug\u0302ejoj proksime de la urbo Situ\u0306e. La registaro de Birmo konsideras la rohing\u0302ojn kontrau\u0306leg\u0302aj enmigrintoj."}, {"text_idx": "#000011", "text": "Samtempe, retaj malamparoloj kaj molestoj disvastig\u0302is en sociaj retoj de Birmo, kreante la atmosferon de netoleremo kaj rasismo."}, {"text_idx": "#000012", "text": "Sube estas kelkaj fotoj el la kampanjo #myfriend, kiuj pruvas, ke la popolo en Birmo, precipe la junularo, decidis fini malamon, montrante respekton kaj amikecon."}, {"text_idx": "#000013", "text": "Han Seth Lu, budhano, als\u0302utis sian foton kun sia islamana amikino:"}, {"text_idx": "#000014", "text": "Mi estas budhano kaj mia amikino estas islamano. Mi estas knabo kaj s\u0302i estas knabino. Ni estas malsamaj, sed ni akceptas unu la alian. Vivo ne estas eterna, g\u0302uu g\u0302in g\u0302uste nun, c\u0302ar amikeco havas neniajn limojn."}, {"text_idx": "#000015", "text": "Rody Dim, kristano, kundividas sian foton kun budhana amikino el Tajlando:"}, {"text_idx": "#000016", "text": "\u201cMi estas kristano/birmano \u2014 etna c\u0302in kaj mia amikino estas budhano kaj tajo.\u201d"}, {"text_idx": "#000017", "text": "Su Yadanar Myint, islamano, estas fiera pri sia amikeco kun siko:"}, {"text_idx": "#000018", "text": "Li estas siko kaj mi estas islamano. Sed ni estas amikoj. Kvankam ni havas malsamecojn, ni kundividas niajn proprajn opiniojn kaj kredojn, ni akceptas kaj respektas niajn malsamajn identecojn, c\u0302ar amikeco havas nenian kialon kaj neniajn limojn. Do, ni amikig\u0302u kaj pacigu nian mondon per amo."}, {"text_idx": "#000021", "text": "Dokumenta filmo el Tajvano prezentas forgesitan historion de vjetnama rifug\u0302ejo en la 1970-aj jaroj"}, {"text_idx": "#000022", "text": "C\u0302u Tajvano estas neagnoskita lando?"}, {"text_idx": "#000025", "text": "Montaraj judoj: rigardo al la vivo de unu el la minoritatoj en Azerbajg\u0302ano"}, {"text_idx": "#000031", "text": "Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon."}, {"text_idx": "#000032", "text": "Speciala danko al niaj multaj subtenantoj"}]